Knud Sønderby

Knud Sønderby (født 10. juli 1909 i Esbjerg, død 8. august 1966) var en dansk forfatter og journalist. Han kom som 6-årig til København, blev student i 1927 fra Øregaard Gymnasium og i 1935 cand. jur. Han var medarbejder ved Nationaltidende 1932-1937, ved Berlingske Tidende 1937-1944, ved Politiken 1944-1945 og ved Information 1945-1947. 

Han debuterede som forfatter i 1931 med generationsromanen Midt i en Jazztid om stud.jur. Peter Hasvig, der er tiltrukket af rigmandsdatteren Vera Bagge og livet blandt de rige. Bogen skildrer en gruppe unges hektiske og overfladiske livsstil. Den fik blandede anmeldelser af kritikerne, men blev en succes blandt læserne. Den blev filmatiseret (Midt i en jazztid) i 1969.

Også andre af Sønderbys romaner har kærlighed og sociale modsætninger som tema. I To mennesker mødes (1932) forelsker stud. med. Kaj Ruben sig i en pige af jævnere københavnsk miljø og støder på sociale og kulturelle barrierer, som ikke sådan lader sig overvinde.

Den usynlige Hær, der blev filmatiseret i 1945 som den første danske film om sabotage og modstandsbevægelsen giver et nuanceret billede af danskernes holdninger til fx passiv/aktiv modstand under den netop overståede besættelse. Skal man være aktiv, afventende eller ligeglad? 

Som essayist deler Sønderby sine betragtninger over dagligdagen og hverdagslivets hændelser med læserne i en personlig, impressionistisk form. Han skrev desuden skuespillene En kvinde er overflødig (Det Kongelige Teater 1942), Krista (Det Ny Teater 1947), Hjertets renhed (Det Ny Teater 1949) samt Kvindernes oprør (1955). 

Fra 1960 var Knud Sønderby medlem af Det Danske Akademi. 

Knud Sønderby blev den 20. april 1940 gift med Inge Johansen, og de er begravet sammen på Tårbæk kirkegård.

Litteraturpriser og legater 
 1934 Carl Møllers Legat
 1937 Emma Bærentzens Legat
 1945 Danske Forfatteres Legat
 1948 Herman Bangs Mindelegat
 1948 Jeanne og Henri Nathansens Fødselsdagslegat
 1950 Drachmannlegatet
 1951 Otto Benzons Forfatterlegat
 1951 Henrik Pontoppidans mindefonds legat
 1954 Jeanne og Henri Nathansens Mindelegat
 1958 Kollegernes ærespris (for Gensyn ved havet)
 1959 Holberg-medaljen
 1960 Louisiana-Prisen
 1960 Edith og Helge Rode Legatet
 1963 Jeanne og Henri Nathansens Mindelegat
 1964 Danske Dramatikeres Hæderspris

Forfatterskab 
 Midt i en Jazztid (roman, 1931)
 To Mennesker mødes (roman, 1932)
 En Kvinde er overflødig (roman, 1936)
 De kolde Flammer (roman, 1940)
 Grønlansk Sommer (essays, 1941)
 En Kvinde er overflødig (redigeret som hørespil, 1941)
 En Kvinde er overflødig (omskrevet som skuespil og bog, 1942)
 Den usynlige Hær (filmmanuskript og roman, 1945)
 Forsvundne Somre (essays, 1946)
 Krista (skuespil, 1947)
 Hjertets renhed (skuespil, 1949)
 Hvidtjørnen (essays, 1950)
 Kvindernes Oprør (skuespil, 1955)
 Gensyn med Havet (essays, 1957)
 De blå Glimt (essays, 1964)

Posthume udgivelser 
 "Gardin for åbent Vindue", "Krista" og "Hjertets Renhed" i Gardin for åbent Vindue (tre skuespil, 1969)
 De danske Havne (essays, 1969)

Ekstern ressource 
Bibliografi på bibliografi.dk 
 Knud Sønderby på Dansk Forfatterleksikon

Personer fra Esbjerg
Romanforfattere fra Danmark
Det Danske Akademi
Kulturradikale personer
Personer i Kraks Blå Bog (afdøde)
Essayister fra Danmark
Jurister fra Danmark
Journalister ved Politiken
Journalister ved Dagbladet Information
Journalister ved Berlingske
Dansksprogede forfattere fra Danmark
Personer i Dansk Biografisk Leksikon
Modtagere af Holbergmedaljen